stanford-oval/wikipedia huggingface dataset:
Margaretha von Bahr

Margaretha von Bahr ja Klaus Salin vuonna 1952 Kansallisbaletin Neiti Juliessa.
Maria Elisabeth Margaretha von Bahr (o.s. Wasenius, oik. von Bahr-Sorsa; 11. joulukuuta 1921 Helsinki – 21. helmikuuta 2016 Helsinki) oli suomalainen tanssija ja koreografi. Hän oli Kansallisbaletin ensitanssijatar eli prima ballerina vuosina 1946–1964. Vuonna 1964 hän perusti oman balettikoulun, Balettistudion. Hän teki koreografioita useiden nykysäveltäjien baletteihin.
Von Bahr kiinnitettiin Suomalaisen oopperan balettiin solistisopimuksella 1938. Sota-aikana hän työskenteli Tukholman Dramatenissa, kunnes palasi Suomeen ja Kansallisbalettiin ensitanssijaksi 1946–1964. Vuonna 1955 hän sai ensimmäisenä suomalaisena balettitaiteilijana Yhdysvaltojen myöntämän stipendin, jonka turvin hän matkusti 5. syyskuuta 1955 Yhdysvaltoihin tutustumaan maan balettiin. Eläkkeelle jäätyään hän perusti balettikoulun ja teki koreografioita Kansallisbaletille ja Helsingin kaupunginteatterille.
Von Bahrille myönnettiin Pro Finlandia -mitali vuonna 1957 sekä professorin arvonimi 1979.
Von Bahrin isä oli suomenruotsalainen sellisti-kapellimestari Carl Wasenius (1883–1943), äiti venäläinen. Hänen isoäitinsä oli laulaja ja isänisänsä Karl Fredrik Wasenius, ja suvussa oli paljon muusikoita. Hän oli naimisissa insinööri Lars von Bahrin kanssa vuosina 1942–1948 ja vuodesta 1952 toimitusjohtaja Esko Sorsan kanssa. Hän oli laulaja Riki Sorsan ja tuottaja Robert von Bahrin äiti.
Margaretha von Bahr-Sorsa kuoli syntymäkaupungissaan Helsingissä 94-vuotiaana helmikuussa 2016. Kolme kuukautta myöhemmin hänen poikansa Riki Sorsa menehtyi keuhkosyöpään.
Aiheesta muualla

Korppi-Tommola, Riikka: / Bahr, Margaretha von (1921–2016). Kansallisbiografia-verkkojulkaisu. 22.10.2018. Helsinki:  Suomalaisen Kirjallisuuden Seura.
Bahr, Margaretha von hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Henkilöt:  Elonet  Kansallisbiografia  Uppslagsverket Finland  Biografiasampo
Juho Autio

Juho Autio.
Juho (Jussi) Autio (21. lokakuuta 1889 Kaukola – 25. heinäkuuta 1947) oli suomalainen jääkärivänrikki. Hänen vanhempansa olivat vanhempi postinkuljettaja Juho Autio ja Maria Parkkonen ja hänen puolisonsa oli Ellen Maria Inkinen.
Opinnot

Hän kävi kansakoulun ja Taistelukoulun kanta-aliupseerikurssin jalkaväkilinjan hän vuonna 1934.
Jääkäriaika

Tämä rautatieharjoittelija liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 8. marraskuuta 1915, josta hänet siirrettiin 11. heinäkuuta 1917 pataljoonan 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota

Hän saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan komppanianvääpeliksi 4. jääkärirykmentin 8. jääkäripataljoonan konekiväärikomppaniaan. Suomen sisällissodassa hän otti osaa komppaniansa mukana taisteluihin Raudussa ja rajaseudun kahakoissa.
Sisällissodan jälkeinen aika

Sisällissodan jälkeen hän palveli Suomen Armeijassa samassa joukko-osastossa kuin sodan aikana, josta muodostettiin myöhemmin Jääkäripataljoona N:o 4. Kyseisestä pataljoonasta muodostettiin lopulta Kajaanin sissipataljoona. Hänet komennettiin konekiväärikurssin johtajaksi Lapin 2. rajavartiopataljoonaan 20. lokakuuta 1918, josta hänet komennettiin Itä-Suomen jalkaväkirykmentti N:o 5:een ja sen 2. konekiväärikomppaniaan (myöhemmin Pohjois-Savon rykmentti) 26. tammikuuta 1919. Hän erosi armeijan palveluksesta 1. maaliskuuta 1919 ja liittyi Talin suojeluskuntaan, jossa toimi paikallispäällikkönä 14. kesäkuuta – 1. joulukuuta 1919.
Heimosoturi

Jussi Autio otti osaa heimosotiin Aunuksen retkikunnassa 1. toukokuuta – 31. joulukuuta 1920 aseupseerina retkikunnan ylipäällikön esikunnassa.
Palvelus puolustusvoimissa

Aunuksen retkeltä palattuaan hän asettui Salmin rajavartiostoon, jossa toimi ensin sen esikunnan kanslistina ja myöhemmin konekiväärikomppanian päällikkönä. Elokuussa 1923 hänet siirrettiin 3. komppaniaan joukkueenjohtajaksi. 1. huhtikuuta 1926 alkaen hän toimi tarkastavana vääpelinä ja myöhemmin talousvääpelinä.
Talvi- ja jatkosota

Talvisotaan hän osallistui Kuormastokomppania 81:ssä ja Erillinen Pataljoona 18:ssa osallistuen taisteluihin Laatokan karjalassa. Välirauhan aikana hän palveli Asevaraston 5:n talouspäällikkönä sekä 2. komppanian taloudenhoitajana Rajavartiosto 3:ssa. Jatkosotaan hän osallistui rahastonhoitajana Erillisessä Rajapataljoonassa. Vakinaisesta palveluksesta hän erosi vuonna 1942. Hänet on haudattu Hämeenkyröön.
Luottamustoimet

Salmin kunnan taksoituslautakunnan jäsenenä hän toimi vuosina 1929–1940.
Jääkäripataljoona 27:n konekiväärikomppania.
Luettelo vuonna 1899 kuolleista henkilöistä

Tämä on luettelo vuonna 1899 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tammikuu

1. tammikuuta − William Hugh Smith, yhdysvaltalainen republikaanipoliitikko ja Alabaman kuvernööri 1868−1870 (s. 1826)
7. tammikuuta − Johan Fredrik Gustav Aminoff, suomalainen Venäjän keisarillisen armeijan kenraaliluutnantti, Kuopion läänin kuvernööri 1888−1899 ja valtiopäivämies (s. 1844)
9. tammikuuta − Hjalmar Johan Gabriel Grahn, suomalainen apteekkari, valtiopäivämies ja kunnallisneuvos (s. 1849)
10. tammikuuta − Albert Becker, saksalainen viulisti ja säveltäjä (s. 1834)
12. tammikuuta – David Knuutinen, suomalainen maanviljelijä, kauppias ja valtiopäivämies (s. 1831)
14. tammikuuta − Anton Keldan, suomalainen kansanvalistaja (s. 1834)
14. tammikuuta − Nubar pašša (synt. Nubar Nubarian), Egyptin pääministeri 1878−1879, 1884−1888 ja 1894−1895 (s. 1825)
15. tammikuuta − Serafino Dubois, italialainen shakinpelaaja (s. 1817)
17. tammikuuta − Isabel Larrañaga Ramírez (Jeesuksen Sydämen Isabel), filippiiniläinen nunna ja Sisters of Charity of the Sacred Heart of Jesus -järjestön perustaja (s. 1836)
18. tammikuuta − William Edwin Brooks, irlantilainen ornitologi ja insinööri (s. 1828)
21. tammikuuta − Katsu Kaishū, japanilainen laivastoupseeri ja valtion virkamies (s. 1823)
23. tammikuuta − Romualdo Pacheco, yhdysvaltalainen republikaanipoliitikko, edustajainhuoneen jäsen, diplomaatti, Kalifornian kuvernööri 1875 ja varakuvernööri 1871−1875 (s. 1831)
26. tammikuuta − Augustus Hill Garland, yhdysvaltalainen demokraattipoliitikko, juristi, senaattori, Yhdysvaltain oikeusministeri 1885−1889 ja Arkansas’n kuvernööri 1874−1877 (s. 1832)
29. tammikuuta − Alfred Sisley, englantilais-ranskalainen taidemaalari (s. 1839)
Helmikuu

1. helmikuuta − Charles Seymour Robinson, yhdysvaltalainen presbyterikirkon pastori ja virsirunoilija (s. 1829)
3. helmikuuta − Geert Adriaans Boomgaard, alankomaalainen pitkäikäinen mies ja kenties historian ensimmäinen 110 vuoden iän saavuttanut henkilö (s. 1788)
6. helmikuuta − Leo von Caprivi, saksalainen kenraalimajuri, Saksan valtakunnankansleri 1890−1894 ja Preussin pääministeri 1890−1892 (s. 1831)
16. helmikuuta − Félix Faure, Ranskan kolmannen tasavallan presidentti ja Andorran ruhtinaskumppani 1895−1899 (s. 1841)
18. helmikuuta − Theodor Aschan, suomalainen maanviljelijä ja valtiopäivämies (s. 1823)
18. helmikuuta − Sophus Lie, norjalainen matemaatikko, Royal Societyn ja Ranskan tiedeakatemian jäsen (s. 1842)
21. helmikuuta − Ernst Gustav Julius Thitz, suomalainen Venäjän keisarikunnan laivaston kontra-amiraali (s. 1826)
23. helmikuuta − Carl Wasenius, suomalainen musiikinopettaja, kapellimestari ja säveltäjä (s. 1821)
24. helmikuuta − Emil Welti, sveitsiläinen poliitikko, asianajaja ja tuomari, Sveitsin liittoneuvoston jäsen 1866−1891 ja Sveitsin liittopresidentti 1869, 1872, 1876, 1880, 1884 ja 1891 (s. 1825)
25. helmikuuta − Paul Julius Reuter, brittiläinen journalisti, mediayrittäjä, paroni ja uutistoimisto Reutersin perustaja (s. 1816)
26. helmikuuta − Aatami Tiilikainen, suomalainen maanviljelijä ja valtiopäivämies (s. 1834)
28. helmikuuta − Adolf Wilhelm Granström, suomalainen kauppias, laivanvarustaja ja valtiopäivämies (s. 1821)
Maaliskuu

7. maaliskuuta − Juhani Raattamaa, suomalainen lestadiolainen maallikkosaarnaaja (s. 1811)
9. maaliskuuta − Anton Snellman, suomalainen maanviljelijä, opettaja, koulunjohtaja ja maanviljelysneuvos (s. 1836)
15. maaliskuuta − Albert Tallroth, suomalainen kuvanveistäjä, järjestöjohtaja ja yksi Kuurojen Liiton perustajista (s. 1871)
16. maaliskuuta − August Borgström, suomalainen yritysjohtaja ja kauppaneuvos (s. 1844)
18. maaliskuuta − Othniel Charles Marsh, yhdysvaltalainen paleontologi (s. 1831)
20. maaliskuuta − Martha Place, yhdysvaltalainen murhaaja ja ensimmäinen sähkötuolissa teloitettu nainen (s. 1849)
21. maaliskuuta − Émile Parzudaki, ranskalainen ornitologi (s. 1821)
23. maaliskuuta − Karl von Brandenburg, suomalainen juristi, varatuomari ja Kaskisten pormestari 1896−1899 (s. 1867)
23. maaliskuuta − Alina Forsman, suomalainen kuvanveistäjä ja taidemaalari (s. 1845)
28. maaliskuuta − Reinhold William Mallén, suomalainen Venäjän keisarillisen armeijan kenraalimajuri (s. 1833)
28. maaliskuuta − Henrik Alfred Wahlforss, suomalainen kemisti, opettaja ja professori (s. 1839)
29. maaliskuuta − William Nylander, suomalainen kasvitieteilijä ja professori (s. 1822)
31. maaliskuuta − Alexander Edvard Modeen, suomalainen opettaja ja oppikirjojen ja karttojen laatija (s. 1817)
Huhtikuu

1. huhtikuuta − Rurik Kellgren, suomalainen pankinjohtaja ja liike- ja valtiopäivämies (s. 1831)
3. huhtikuuta − Theodor Decker, suomalainen arkkitehti (s. 1838)
5. huhtikuuta − Rudolf Schmidt, tanskalainen kirjailija (s. 1836)
6. huhtikuuta − Fredrik Lerche, suomalainen senaattori, todellinen valtioneuvos ja Suomen kenraalikuvernöörin kanslian johtaja (s. 1828)
11. huhtikuuta − Lascăr Catargiu, Romanian pääministeri 1866, 1871−1876, 1889 ja 1891−1895 (s. 1823)
12. huhtikuuta tai 12. toukokuuta − Henry Becque, ranskalainen toimittaja ja kirjailija (s. 1837)
16. huhtikuuta − Fritz Wilén, suomenruotsalainen kirjailija ja sähköalan pioneeri (s. 1857)
17. huhtikuuta − Knut Stjernvall, suomalainen sotilasinsinööri, kenraali, vapaaherra ja Venäjän rautatiehallituksen pääjohtaja (s. 1819)
17. huhtikuuta − Erik Alfred Tötterman, suomalainen kauppias, laivanvarustaja ja kauppaneuvos (s. 1834)
22. huhtikuuta − Johann Köler, virolainen taidemaalari (s. 1826)
26. huhtikuuta − Karl Siegmund von Hohenwart, itävaltalainen kreivi, poliitikko ja Itävallan ministeripresidentti 1871 (s. 1824)
28. huhtikuuta − Henrik Adolf Mechelin, suomalainen virkamies, valtiopäiväedustaja, senaattori, nimineuvos, kollegiasessori, hovineuvos, kollegineuvos, valtioneuvos ja todellinen valtioneuvos (s. 1813)
29. huhtikuuta − Knut Emil von Schantz, suomalainen upseeri, maanviljelijä ja valtiopäivämies (s. 1824)
Toukokuu

1. toukokuuta − Ludwig Büchner, saksalainen filosofi ja lääkäri (s. 1824)
6. toukokuuta − Philipp Krementz, saksalainen roomalaiskatolinen arkkipiispa ja kardinaali (s. 1819)
13. toukokuuta − Maximus af Schultén, suomalainen kirurgi, professori, ylilääkäri, valtiopäivämies ja vapaaherra (s. 1847)
14. toukokuuta − Samuel Brannan, yhdysvaltalainen uudisasukas, liikemies ja toimittaja (s. 1819)
14. toukokuuta − Lars Fredrik Nilson, ruotsalainen kemisti ja professori, skandiumin löytäjä (s. 1840)
15. toukokuuta − Charles Arkoll Boulton, kanadalainen sotilas, poliitikko ja lainvartija (s. 1841)
15. toukokuuta − Elise Polko, saksalainen kirjailija (s. 1823)
16. toukokuuta − Francisque Sarcey (kirjailijanimi Satané Binet), ranskalainen kirjailija ja kriitikko (s. 1827)
20. toukokuuta − Carlotta Grisi, italialainen balettitanssija (s. 1819)
25. toukokuuta − Rosa Bonheur, ranskalainen taidemaalari ja kuvanveistäjä (s. 1822)
25. toukokuuta − Emilio Castelar, espanjalainen valtiomies, professori ja kirjailija, Espanjan presidentti 1873−1874, pääministeri ja ulkoministeri 1873 ja Espanjan akatemian jäsen (s. 1832)
31. toukokuuta − Elisha Baxter, yhdysvaltalainen republikaanipoliitikko ja Arkansas’n kuvernööri 1873−1874 (s. 1827)
31. toukokuuta − Alina Frasa (oik. Helena Anderlé), suomalainen tanssitaiteilija (s. 1834)
Kesäkuu

1. kesäkuuta − Klaus Groth, saksalainen runoilija (s. 1819)
2. kesäkuuta − John Whitehead, englantilainen tutkimusmatkailija, ornitologi ja lintujen keräilijä (s. 1860)
3. kesäkuuta − George MacDonnell, irlantilainen shakinpelaaja ja kirjailija (s. 1830)
3. kesäkuuta − Carl Silfverstolpe, ruotsalainen historiantutkija ja runoilija (s. 1840)
3. kesäkuuta − Johann Strauss nuorempi, itävaltalainen säveltäjä ja orkesterinjohtaja (s. 1825)
4. kesäkuuta − Nikolai Grot, venäläinen filosofi ja professori (s. 1852)
10. kesäkuuta − Ernest Chausson, ranskalainen säveltäjä (s. 1855)
11. kesäkuuta – Jakob Sverdrup, norjalainen poliitikko (s. 1845)
18. kesäkuuta − Henrik Johan Standertskjöld, suomalainen upseeri, maanviljelijä ja valtiopäivämies (s. 1811)
25. kesäkuuta − Gustaf Alfred af Hällström, suomalainen aatelinen tilanomistaja ja valtiopäivämies (s. 1827)
27. kesäkuuta − Anni Kepplerus, suomalainen opettaja ja kirjailija (s. 1849)
27. kesäkuuta − Gabriel Paunonen, suomalainen maanviljelijä, lahjoittaja ja valtiopäivämies (s. 1823)
28. kesäkuuta − Joachim Kurtén, suomalainen pankinjohtaja, valtiopäivämies ja kauppaneuvos (s. 1836)
Heinäkuu

1. tai. 2. heinäkuuta − Victor Cherbuliez, ranskalainen romaanikirjailija, dramaturgi, esseisti, kirjallisuuskriitikko ja Ranskan akatemian jäsen (s. 1829)
2. heinäkuuta − Horatio Wright, yhdysvaltalainen insinööri ja kenraali (s. 1820)
10. heinäkuuta − Georgi Aleksandrovitš, venäläinen suuriruhtinas, Venäjän keisari Aleksanteri III:n poika (s. 1871)
13. heinäkuuta − Adolf Leander, suomalainen sotilaskapellimestari, soittaja, säveltäjä ja sovittaja (s. 1833)
16. heinäkuuta − Matts Kankkonen, suomalainen talonpoika, hylkeenpyytäjä ja Halkokarin kahakassa vaikuttanut sotilas (s. 1814 tai 1815)
18. heinäkuuta − Horatio Alger, yhdysvaltalainen kirjailija ja pappi (s. 1832)
21. heinäkuuta − Robert G. Ingersoll, yhdysvaltalainen poliitikko, puhuja, ateisti ja Yhdysvaltain sisällissodan eversti (s. 1833)
21. heinäkuuta − Arvid Liljelund, suomalainen taidemaalari (s. 1844)
26. heinäkuuta − Ulises Heureaux, Dominikaanisen tasavallan presidentti 1882−1884, 1887−1889 ja 1889−1899 ja henkirikoksen uhri (s. 1845)
29. heinäkuuta − Hugo Ingelius, suomalainen toimittaja ja säveltäjä (s. 1853)
29. heinäkuuta − Karl Leonard Lindeberg, suomalainen opettaja, virkamies, Polyteknillisen opiston johtaja 1872−1879 ja kanslianeuvos (s. 1834)
Elokuu

4. tai 5. elokuuta − Carl du Prel, saksalainen filosofinen kirjailija, okkultisti ja vapaaherra (s. 1839)
6. elokuuta − Viktor Lönnbohm, suomalainen rakennusmestari ja wrightiläisen työväenliikkeen aktiivi (s. 1864)
9. elokuuta − Edward Frankland, englantilainen kemisti (s. 1825)
9. elokuuta − Wasilei Ratinen, suomalainen kauppias ja valtiopäivämies (s. 1819)
12. elokuuta − Henry Massey Rector, yhdysvaltalainen demokraattipoliitikko ja Arkansas’n kuvernööri 1860−1862 (s. 1816)
16. elokuuta − Robert Bunsen, saksalainen kemisti, keksijä, bunsenlampun kehittäjä, professori ja Ranskan tiedeakatemian jäsen (s. 1811)
17. elokuuta − Erik Bøgh, tanskalainen kirjailija (s. 1822)
25. elokuuta − Lucien Quélet, ranskalainen sienitieteilijä (s. 1832)
27. elokuuta − Wendela Hebbe, ruotsalainen kirjailija, säveltäjä, toimittaja ja kääntäjä (s. 1808)
27. elokuuta − Emmanuel Hiel, flaamilainen runoilija (s. 1834)
Syyskuu

2. syyskuuta − Ernest Renshaw, englantilainen tennispelaaja (s. 1861)
3. syyskuuta − Miihkali Perttunen, vienankarjalainen runonlaulaja ja tietäjä (s. 1815)
6. syyskuuta − Jean-Baptiste Frérot, ranskalainen roomalaiskatolinen piispa (s. 1830)
8. syyskuuta − Frans Edvard Tunzelman von Adlerflug, suomalainen Venäjän keisarillisen armeijan kenraaliluutnantti (s. 1822)
13. syyskuuta − Johan Knutson, ruotsalais-suomalainen taidemaalari (s. 1816)
21. syyskuuta − Kalle Oittinen, suomalainen maanviljelijä, opettaja ja valtiopäivämies (s. 1852)
23. syyskuuta − Karl Woldemar Nystén, suomalainen virkamies, tuomari, Raahen pormestari 1870−1882, valtiopäivämies, varatuomari ja laamanni (s. 1844)
25. syyskuuta − Alexander Otto Ehrström, suomalainen maanviljelijä ja valtiopäivämies (s. 1826)
25. syyskuuta − Ragnar Hult, suomalainen kasvi- ja maantieteilijä (s. 1857)
26. syyskuuta − Jaakko Forsman, suomalainen juristi, rehtori, rikosoikeuden ja oikeushistorian professori ja valtiopäivämies (s. 1839)
27. syyskuuta − Pietari Hannikainen, suomalainen kirjailija, päätoimittaja ja maanmittari (s. 1813)
27. syyskuuta − Henry Heth, yhdysvaltalainen kenraali Yhdysvaltain sisällissodassa (s. 1825)
Lokakuu

1. lokakuuta − Axel Warén, suomalainen yhteiskuntatieteilijä (s. 1868)
6. lokakuuta − Edgar Johan Mikael Lowenetzkij, suomalainen Venäjän keisarillisen armeijan kenraalimajuri (s. 1835)
7. lokakuuta − Gustaf Alexander Tigerstedt, suomalainen Venäjän keisarillisen armeijan kenraalimajuri (s. 1820)
8. lokakuuta − Ernst Fabritius, suomalainen säveltäjä, viulisti ja tilanomistaja (s. 1842)
13. lokakuuta − Aristide Cavaillé-Coll, ranskalainen urkujenrakentaja (s. 1811)
17. lokakuuta − Gustaf Julius Strömborg, suomalainen lääkäri ja professori (s. 1830)
22. lokakuuta − Ernst Mielck, suomalainen säveltäjä ja pianisti (s. 1877)
25. lokakuuta − Grant Allen, englantilainen kirjailija (s. 1848)
26. lokakuuta − Jakob Krank, suomalainen kihlakunnantuomari, valtiopäivämies ja Jyväskylän pormestari 1862−1869 (s. 1822)
28. lokakuuta − Ottmar Mergenthaler, saksalais-yhdysvaltalainen keksijä (s. 1854)
31. lokakuuta − August Edvard Granfelt, suomalainen kirkkoherra, lääninrovasti ja sotarovasti (s. 1812)
Marraskuu

2. marraskuuta − Edvin Titus Feodor Reuter, suomalainen opettaja, rehtori ja lastenlehden toimittaja (s. 1824)
16. marraskuuta − Vincas Kudirka, liettualainen runoilija ja lääkäri (s. 1858)
18. marraskuuta − Arthur Stark, englantilainen lääkäri ja ornitologi (s. 1846)
21. marraskuuta − Garret A. Hobart, yhdysvaltalainen republikaanipoliitikko, asianajaja ja Yhdysvaltain varapresidentti 1897−1899 (s. 1844)
23. marraskuuta − Thomas Henry Ismay, brittiläinen laivanvarustaja ja liikemies (s. 1837)
24. marraskuuta − Herman Maximilian Molander, suomalainen vapaaherra, juristi, virka- ja valtiopäivämies ja varatuomari (s. 1852)
25. marraskuuta − Robert Lowry, yhdysvaltalainen baptistisaarnaaja, gospelmusiikin säveltäjä ja virsirunoilija (s. 1826)
28. marraskuuta − Virginia Oldoini, italialainen kreivitär, valokuvataiteen uranuurtaja ja Ranskan keisari Napoleon III:n rakastajatar (s. 1837)
Joulukuu

8. joulukuuta − Max Lange, saksalainen shakin suurmestari, shakkikirjailija ja teoreetikko (s. 1832)
20. joulukuuta − Romain Bussine, ranskalainen oopperalaulaja, musiikkipedagogi ja runoilija (s. 1830)
20. tai 23. joulukuuta − Ida Silfverberg, suomalainen taidemaalari (s. 1834)
22. joulukuuta − Dwight L. Moody, yhdysvaltalainen evankelista, saarnaaja, kirjailija ja kirjankustantaja (s. 1837)
25. joulukuuta − Elliott Coues, yhdysvaltalainen kirurgi, ornitologi ja professori (s. 1842)
27. joulukuuta − Dorothy Dene (synt. Ada Alice Pullen), englantilainen taidemalli ja näyttelijä (s. 1859)
27. joulukuuta − Henri Evenepoel, belgialainen taidemaalari, kuvittaja, graafikko ja julistetaiteilija (s. 1872)
28. joulukuuta − Dominique Ducharme, kanadalainen pianisti, urkuri ja pedagogi (s. 1840)
30. joulukuuta − Axel Danielsson, ruotsalainen poliitikko, toimittaja ja kirjailija (s. 1863)
30. joulukuuta − Petter Edvard Ervast, suomalainen kollegiasessori, tilastotieteilijä, suomentaja ja valtiopäivämies (s. 1841)
31. joulukuuta − Karl Millöcker, itävaltalainen säveltäjä (s. 1842)
Tuntematon päivämäärä

Anders Häggström, suomalainen maanviljelijä ja valtiopäivämies (s. 1834)
Vilhelm Paischeff, suomalainen liikemies (s. 1862)
Juho Pere, suomalainen maanviljelijä, valtiopäivämies ja taloustirehtööri (s. 1838)
Gustaf Adolf Silén, suomalainen maanviljelijä ja valtiopäivämies (s. 1839)
Johan Simula, suomalainen maanviljelijä ja valtiopäivämies (s. 1838)
Juhana Sivenius-Sipilä, suomalainen maanviljelijä ja valtiopäivämies (s. 1823)
Balkaninsyklaami

| Balkaninsyklaami |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Suku::  Syklaamit Cyclamen
Laji::  coum
Kaksiosainen nimi
 Cyclamen coum  Miller 
Katso myös
   Balkaninsyklaami Wikispeciesissä   Balkaninsyklaami Commonsissa 
Infobox OKNimi-testi OK: 
Balkaninsyklaami (Cyclamen coum) kuuluu heimoon esikkokasvit (Primulaceae). Sitä voidaan kasvattaa huonekasvina tai ulkona siellä, missä on tarpeeksi lämmintä. Balkaninsyklaami on kotoisin Krimiltä, Bulgariasta, Turkista, Luoteis-Syyriasta, Kaukasukselta ja Luoteis-Iranista. Se kukkii varhaiskeväällä noin 10 cm korkeana. Kukat ovat pienet ja yksittäin suhteellisen pitkien kukkavanojen latvoissa. Väri voi vaihdella valkoisesta vaaleanpunaiseen. Kasvi istutetaan syksyllä mukuloina tai siemenestä kasvatettuina taimina hyvin vettä läpäisevään maahan.
Aiheesta muualla

ITIS: Cyclamen coum (englanniksi)
UniProt, Taxonomy: Cyclamen coum (englanniksi)
| --- | --- |
Taksonitunnisteet:  Wikidata: Q82611  Wikispecies: Cyclamen coum  CoL: 32SL2  EoL: 5505396  EPPO: CYZCO  EUNIS: 178849  FoIO: CYCCOU  GBIF: 7127354  GRIN: 12734  iNaturalist: 55859  IPNI: 700707-1  ISC: 113705  ITIS: 836251  NBN: NHMSYS0000457794  NCBI: 87519  Observation.org: 116981  Open Tree of Life: 528173  Plant List: kew-2749722  POWO: urn:lsid:ipni.org:names:700707-1  RHS: 5135  Species+: 13934  Tropicos: 26400294  WoI: 454  WFO: wfo-0000631741
Hugo Backmansson

Hugo Backmanssonin kabinettikuva, otettu Pietarissa vuonna 1904.
Pietarin taideakatemiassa opiskelleita suomalaisia
Hugo Backmansson
Eero Järnefelt
Martti Merenmaa
Hjalmar Munsterhjelm
Oskar Nylander
Alfred Parland
Ilja Repin
Juho Rissanen
Carl Eneas  Sjöstrand
Ossi Somma
Robert Stigell
Reidar Särestöniemi
Victoria Åberg
Hugo Elias Backmansson (ven.Гуго Карлович Бакмансон,Hugo Karlovits Bakmanson; 17. huhtikuuta 1860 Paimio – 19. marraskuuta 1953 Helsinki) on ainoa Suomessa syntynyt venäläisen taistelumaalarikoulutuksenselvennä ja kokemuksen saanut taiteilija, joka toimi myös muotokuvamaalarina. Backmansson tunnetaan varsinkin orientalistisista, Pohjois-Afrikassa tehdyistä maalauksistaan.